Tarkastuspöytäkirja 

Päiväkoti Maauuninpolku		
Maauuninpolku 1		
01450 Vantaa		

		
		
Aika	26.04.2007	
		
Läsnä	Päiväkodin johtaja Kaija Kontio sekä Tapio Valtanen ja Paula Hänninen ympäristökeskuksesta	
		
Asia	Tarkastus, dnro 902/07	
		
Selostus	Ympäristökeskus teki 26.4.2007 terveydensuojelulain mukaisen sisäilmatarkastuksen Maauuninpolun päiväkodissa terveyshaittaepäilyn johdosta. Kohteessa on aistittu homeen hajua sekä henkilökunta ja lapset oireilevat. Hajua on havaittu erityisesti Hattaroiden osastolla ja Pilvenpeikkojen lepohuoneessa. Asia on tullut vireille päiväkodin johtajan tekemän kirjallisen tarkastuspyynnön johdosta.

Päiväkodin katosta on tullut vettä tammikuun -07 aikana. Kaupungin korjausrakentamiselta saadun tiedon mukaan vauriot on korjattu.

Pilvenpeikkojen lepohuoneen ovi oli teipattu ja se ei ollut käytössä. Lepohuoneen ikkunoiden rakoja oli tiivistetty maalarinteipillä.

Kohteessa tehtiin työntekijähaastattelu sekä aistinvarainen tarkastus. Tarkastuksella kiinnitettiin erityistä huomiota ikkunoiden kuntoon ja huoneistossa havaitun homeen hajun aiheuttajaan.

Vantaan kaupungin Tilakeskus on teettänyt Novorite Oy:llä 22.4.2007 kosteusmittauksen ja mikrobitutkimuksen. Tilakeskukselta saadun tiedon mukaan kohteessa tehdään lisätutkimuksia.	
		
Havainnot	Pilvenpeikkojen lepohuone nro 10

•	huoneessa havaittavissa tunkkaista, homeen hajua
•	homeen haju tulee voimakkaana ikkunan ja seinän välissä olevasta raosta
•	henkilökunnan mukaan ikkunoiden välit ja ulkopuolelta ikkunan alapuolella olevat tiilet huurtuvat talvella

Hattaroiden ryhmähuone nro 35

•	ikkunan ja seinän välisestä raosta tuli homeen hajua

Tuulihattujen ryhmähuone nro 02

•	ikkuna ja seinän välisestä raosta tuli homeen hajua

Puhurien lepohuone nro 41

•	ulkonurkan lattian pinta oli aistinvaraisesti havaittuna kylmempi kuin lattianpinta muualta huonetta
•	käyttäjien mielestä huone on kylmä
•	tunkkaista hajua esiintyy henkilökunnan mukaan ajoittain
•	pinnoilla pölyä
•	tuloilmaventtiili suunnattu suoraan valaisinta kohden 

Vaatehuoltohuone nro 18

•	henkilökunnan mukaan aamuisin tilassa on havaittavissa homeen hajua
•	pintakosteusilmaisimella mitattaessa lattiakaivon ympäriltä saatiin kohonneita arvoja. Henkilökunnan mukaan viemäri tulvii välillä

Monitoimihalli

•	ulkopuolelta ikkunan alapuolinen laudoitus oli sammaloitunut kosteuden johdosta

	
		
Johtopäätökset ja toimenpiteet	Tarkastus hetkellä havaitut homeen hajut voivat aiheuttaa terveyshaittaa huoneistossa oleskeleville. Huone nro 10 oli otettu uudelleen käyttöön rakenteiden tiivistysten jälkeen. Lasten vanhemmilta saadun tiedon mukaan lasten oireet olivat palanneet. Huone nro 10 ei tule käyttää ennen kuin vaurioiden syyt on tutkittu ja korjattu. Korjausten jälkeen tulee tehdä perusteellinen siivous. 

Havaittujen hajujen syyt tulee selvittää ja korjata.

Ilmanvaihdon toimivuus tulee tarkistaa ja säätää suunnittelu- ja ohjearvojen tasolle. 

Vaurioituneiden ja kontaminoituneiden rakenteiden purkamisen ja korjaamisen aikana kohteen läheisyydessä ilman mikrobipitoisuudet nousevat suureksi. Tämä tulee huomioida korjauksia suunniteltaessa.

		

	Paula Hänninen                                              Tapio Valtanen	
	terveysinsinööri                                              terveysinsinööri	

		
Jakelu	Mikko Krohn, Tso